
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 210 

24 Σεπτεμβρίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

311. Ενοποίηση του «Ινστιτούτου Βιοϊατρικών Ερευ¬ 

νών Ιωαννίνων (ΙΒΕΙ)» μετο «Ίδρυμα Τεχνολογίας 
και Έρευνας (ΙΤΕ)». 1 

312. Τροποποίηση και συμπλήρωση του αριθμ. 512/ 
1988 Π. Δ/τος «Τροποποίηση και συμπλήρωση 
του από 24.. 6.49 Β. Δ. (Α. 144.) «Περί οργανώσε- 
ως και λειτουργίας Παιδικών Εξοχών» όπως τρο¬ 
ποποιήθηκε και συμπληρώθηκε μεταγενέστερα» 2 

ΑΠΟΦΑΣΕΙΣ 

Τροποποίηση των διατάξεων της ΠΔ/ΤΕ 336/29.2.84, 
όπως ισχύει, σχετικά με τη σύνθεση της Επιτροπής 
Τραπεζικών και Π ιστωτικών Θεμάτων. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 311 
Ενοποίηση του «Ινστιτούτου Βιοϊατρικών Ερευνών Ιωαννίνων 
(ΙΒΕΙ)» μετο «ΊδρυμαΤεχνολογίας και'Ερευνας (ΙΤΕ)» 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ.1 του Ν. 1514/1985 «Ανάπτυξη 
της Επιστημονικής και τεχνολογικής έρευνας» (ΦΕΚ 
ΑΊ3). 

β) Των άρθρων 23 παρ. 1 περ. ιστ, 24 παρ. 1 και 2 περ. β 
και 27του Ν. 1558/85 «Κυβέρνηση και Κυβερνητικά όργα¬ 
να» (ΦΕΚΑΊ37). 

γ) Του ΠΔ 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης (ΦΕΚΑΊ9). 

δ) Του άρθρου 19 παρ. 2 του Ν.1735/87 «Προσλήψεις 
στο δημόσιο τομέα, κοινωνικός έλεγχος στη δημόσια δι¬ 
οίκηση, πολιτικά δικαιώματα και άλλες διατάξεις» (ΦΕΚ Α' 
195). 


ε) Του Π.Δ. 373/95 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ Α' 201). 

στ) Του άρθρ. 29Α (παρ.2 δΐ) του Ν. 1558/85,όπως αντι- 
καταστάθηκε από το άρθρο 1 παρ.2α του Ν.2469/97 «πε¬ 
ριορισμός και βελτίωση της αποτελεσματικότητας των 
κρατικών δαπανών»(ΦΕΚ Α' 38). 

ζ) Την αριθμ. ΔΙΔΚ/Φ. 1/2/11187/12.5.2000 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης για την ανάθεση αρμο¬ 
διοτήτων στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης (ΦΕΚ Β' 630). 

2. Τη σύμφωνη γνώμη του Εθνικού Γνωμοδοτικού Συμ¬ 
βουλίου Έρευνας που διατυπώθηκε στα πρακτικά της Συ¬ 
νεδρίασης με α.π. 12/27.4.2001. 

3. Το γεγονός ότι από την εφαρμογή του παρόντος δεν 
προκύπτει δαπάνη σε βάρος του Τακτικού Προϋπολογι¬ 
σμού της Γ ενικής Γ ραμματείας Έρευνας και Τεχνολογίας 
(ΚΑΕ 2419 και 2515). 

4. Την αριθ. 547/2001 γνωμοδότηση του Συμβουλίου 
της Επικράτειας μετά από πρόταση του Υπουργού Ανά¬ 
πτυξης και του Υφυπουργού Εσωτερικών, Δημόσιας Διοί¬ 
κησης και Αποκέντρωσης, αποφασίζουμε: 

Άρθρο 1 

1. Το Ινστιτούτο Βιοϊατρικών Ερευνών Ιωαννίνων 
(Ι.Β.Ε.Ι), το οποίο ιδρύθηκε ως νομικό πρόσωπο ιδιωτικού 
δικαίου, με το Π.Δ 20/1998 (ΦΕΚ Α' 28), αποβάλλει, εφε¬ 
ξής τη νομική προσωπικότητά του, μετονομάζεται σε «Ιν¬ 
στιτούτο Βιοϊατρικών Ερευνών (Ι.Β.Ε.)» και εντάσσεται 
στα ερευνητικά ινστιτούτα του Ιδρύματος Τεχνολογίας 
και Έρευνας (Ι.Τ.Ε), που ιδρύθηκε με το Π.Δ. 432/1987 
(ΦΕΚ Α'204). 

2. Στην παρ. 1 του άρθρου 3 του Π.Δ 432/1987 προστί¬ 
θεται περίπτωση η) ως εξής: «η) Βιοϊατρικής Έρευνας και 
Τεχνολογίας». 

3. Στο άρθρο 4του Π.Δ. 432/1987, η περίπτωση η) ανα- 
ριθμείται ως περίπτωση θ) και προ αυτής προστίθεται νέα 
περίπτωση η) ως εξής: «Το Ινστιτούτο Βιοϊατρικών Ερευ¬ 
νών, στα Ιωάννινα, είναι αρμόδιο για την ανάπτυξη της βι- 
οϊατρικής έρευνας και τεχνολογίας και ειδικότερα την α¬ 
νάπτυξη υλικών και μεθόδων για βιοϊατρικές εφαρμογές, 
την προώθηση των εφαρμογών και τη μεταβίβαση τεχνο¬ 
γνωσίας στον τομέα της μοριακής ιατρικής, της βιοϊατρι- 

κής τεχνολογίας, της επιδημιολογίας και της μελέτης συ¬ 
στημάτων υγείας, με την εκπόνηση μελετών και διεξαγω¬ 
γή ερευνών, την προώθηση σχέσεων και συνεργασιών με 
ΑΕΙ και ερευνητικά ιδρύματα της ημεδαπής ή της αλλο¬ 
δαπής (ιδίως Βαλκανικών, Μεσογειακών, Παρευξεινίων 
χωρών), την ειδίκευση επιστημόνων με οργάνωση και 
χρηματοδότηση ερευνητικών και επιμορφωτικών προ¬ 
γραμμάτων, σεμιναρίων, συνεδρίων, δημοσιεύσεων και 
εκδόσεων, την παραγωγή σχετικών προϊόντων και παρο¬ 
χή υπηρεσιών, αυτοτελώς ή σε συνεργασία ή με συμμε¬ 
τοχή του σε οποιαδήποτε επιχείρηση παραγωγής τέτοιων 
προϊόντων ή παροχής υπηρεσιών, για την ανάληψη τε¬ 
χνολογικών αξιολογήσεων ή αποτιμήσεων ερευνητικών 
έργων, έρευνα αγοράς κλπ. και για την εμπορική αξιοποί¬ 
ηση των αποτελεσμάτων τους». 

Άρθρο 2 

1. Η συσταθείσα, με το Π.Δ. 20/1998, θέση του Διευθυ¬ 
ντή του Ι.Β.Ε.Ι. μεταφέρεται στο Ι.Τ.Ε., ως θέση Διευθυντή 
του Ι.Β.Ε., διέπεται δε από τις διατάξεις του άρθρου 11 
παρ. 3 έως 6 του ν. 1514/1985 (ΦΕΚΑ' 13) και του άρθρου 
7 του Π.Δ. 432/1987. Ο ήδη υπηρετών, κατά τη δημοσίευ¬ 
ση του παρόντος, Διευθυντής του Ι.Β.Ε.Ι., συνεχίζει να υ¬ 
πηρετεί, μέχρι τη συμπλήρωση της διανυόμενης θητείας 
του, ως Διευθυντής του Ι.Β.Ε. 

2. Οι θέσεις ερευνητικού, τεχνικού (επιστημονικού και 
μη), διοικητικού και βοηθητικού προσωπικού του Ι.Β.Ε.Ι., 
κενές ή μη, μεταφέρονται στο Ι.Τ.Ε., ως θέσεις του Ι.Β.Ε. 
διεπόμενες από τα άρθρα 11 και 12 του Π.Δ. 432/1987. Οι 
διορισμένοι στις θέσεις αυτές, με σύμβαση εργασίας ι¬ 
διωτικού δικαίου αορίστου ή ορισμένου χρόνου, καθώς 
και οι υπηρετούντες με απόσπαση στο Ι.Β.Ε.Ι., προσφέ¬ 
ρουν, εφεξής, τις υπηρεσίες τους στο Ι.Β.Ε. χωρίς μετα¬ 
βολή του εργασιακού των καθεστώτος. 

3. Όλα τα περιουσιακά στοιχεία, κινητά και ακίνητα, δι¬ 
καιώματα ενοχικά και εμπράγματα, αποθεματικά κλπ. του 
Ι.Β.Ε.Ι περιέρχονται αυτοδικαίως στο Ι.Τ.Ε και συνεχίζουν 
να είναι ταγμένα στην εξυπηρέτηση του σκοπού του Ι.Β.Ε. 
Συναφθείσες συμβάσεις, ερευνητικά και λοιπά προγράμ¬ 
ματα, έργα και εργασίες εκτελούνται, επ’ ονόματι του 
Ι.Τ.Ε., στο οποίο και μεταφέρονται οι πιστώσεις προς κά¬ 
λυψη τωνπροβλεπομένων από το Π.Δ. 20/1998 δαπανών. 
Το Ι.Τ.Ε. υπεισέρχεται αυτοδικαίως στα δικαιώματα και 
τις υποχρεώσεις του Ι.Β.Ε.Ι., συνεχίζει, επ’ ονόματίτου, 
τις εκκρεμείς δίκες και εκπροσωπείται, δικαστικώς και ε- 
ξωδίκως, από τον Διευθυντή του Ι.Β.Ε. για τη διευθέτηση 
όλων των εκκρεμουσών υποθέσεων. 

4. Το Προεδρικό Διάταγμα 20/1998 καταργείται, πλην 
των άρθρων 8, 9 και 10 που διατηρούνται σε ισχύ και ε¬ 
φαρμόζονται στο Ι.Β.Ε. 

5. Κατά τα λοιπά το Ι.Β.Ε., ως Ινστιτούτο του Ι.Τ.Ε., διέ- 
πεται από τις διατάξεις του Π.Δ. 432/1987. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος. 

Αθήνα, 20 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Λ.ΤΖΑΝΗΣ Ν. ΧΡΙΣΤΟΔΟΥΛΑΚΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 312 
Τροποποίηση και συμπλήρωση του αριθμ. 512/1988 
Π.Δ/τος «Τροποποίηση και συμπλήρωση του από 
24. 6.49 Β. Δ. (Α. 144.) «Περί οργανώσεως και λειτουρ¬ 
γίας Παιδικών Εξοχών» όπως τροποποιήθηκε και συ¬ 
μπληρώθηκε μεταγενέστερα» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 7παρ. 1 του Ν. 749/48 «Περί Παιδικών Ε¬ 
ξοχών και Ειδικών εστιών Σιτίσεως Παίδων», όπως τροπο¬ 
ποιήθηκε και συμπληρώθηκε μεταγενέστερα (Φ.Ε.Κ. 
200/48 τ.Α'), 

β) του άρθρου 23 παρ. 1 περ. στ’ και 24 παρ. 1 και 2 περ. 
γ του Ν. 1558/85 «Κυβέρνηση και Κυβερνητικά όργανα» 
(Φ.Ε.Κ. 137/85 τ.Α'), 

γ) του άρθρου 5 του Π.Δ. 437/85 «Καθορισμός και ανα¬ 
κατανομή των αρμοδιοτήτων των Υπουργείων» (Φ.Ε.Κ. 
157/85 τ.Α'), 

δ) του άρθρου 29 του Νόμου 1558/85 όπως προστέθη¬ 
κε με το άρθρο 27 του Ν. 2081/92 με το οποίο καθορίζεται 
έλεγχος των δαπανών που προκαλούν οι κανονιστικές δι¬ 
οικητικές πράξεις (Φ.Ε.Κ. 154/92 τ.Α') και όπως αυτό τρο¬ 
ποποιήθηκε με το άρθρο 1 παρ. 2 του Ν. 2469/97 (Φ.Ε.Κ. 
38/97 τ.Α'). 

2. Την αριθμ. 1039386/441/Α.0006/2000 Κοινή Απόφα¬ 
ση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(Φ.Ε.Κ. 571/2000τ.Β'). 

3. Την αριθμ. 2850/18.4.2000 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (Φ.Ε.Κ. 
565/2000/τ.Β'). 

4. Το γεγονός ότι από τις διατάξεις του παρόντος Προ¬ 
εδρικού Διατάγματος, όπως προκύπτει και από την αριθμ. 
Πρωτ. ΔΥ5α/οικ. 3499/14.3.2001 βεβαίωση της Διεύθυν¬ 
σης Οικονομικού του Υπουργείου Υγείας και Πρόνοιας 
προκαλείται πρόσθετη δαπάνη σε βάρος του Κρατικού 
Προϋπολογισμού ύψους 34.000.000 δραχμών ετησίως. 
Για το τρέχον οικονομικό έτος δεν θα απαιτηθεί δαπάνη. 
Για τα επόμενα έτη η δαπάνη θα καλύπτεται από τις με Φ. 
220 ΚΑΕ 2343 «Επιχορήγηση στις Παιδικές Εξοχές συ¬ 
μπεριλαμβανομένων των σχολών στελεχών τους» πιστώ¬ 
σεις του προϋπολογισμού εξόδων του Υπουργείου Υγεί¬ 
ας και Πρόνοιας. 

5. Την αριθμ. 449/2001 γνωμοδότηση του Συμβουλίου 
της Επικράτειας με πρόταση των Υφυπουργών Οικονομι¬ 
κών και Υγείας και Πρόνοιας, αποφασίζουμε: 

Άρθρο Μόνο 

Η παράγραφος 2 του άρθρου 17 του Π.Δ. 24.6.1949 
«Περί Οργανώσεως και λειτουργίας Παιδικών Εξοχών» 
(Α. 144/1949), όπως το άρθρο αυτό αντικατεστάθη με το 
άρθρο 2 του Π.Δ. 441/1986 (Α' 216) και η παρ. 2 αυτού α- 
ντικατεστάθη εκ νέου με το άρθρο μόνο του Π.Δ. 
512/1988 (Α' 232/1988), αντικαθίσταται και πάλι ως ακο¬ 
λούθως: 

Σε όσες Παιδικές Εξοχές φιλοξενούνται άτομα με ειδι¬ 
κές ανάγκες, μπορεί να προσλαμβάνεται επιπλέον το πα¬ 
ρακάτω προσωπικό: 
α) ένας (1) ιατρός 

β) ένας (1) νοσηλευτής για κάθε πενήντα (50) κατασκη¬ 
νωτές, 

γ) ένας (1) συνοδός για κάθε πέντε (5) αυτοεξυπηρε- 
τούμενα άτομα με νοητική υστέρηση, 
δ) ένας (1) συνοδός για κάθε δύο (2) άτομα με νοητική 
υστέρηση, που επιβαρύνονται και με άλλα προβλήματα υ¬ 
γείας όπως: επιληψία, αυτισμό κ.α. και δεν αυτοεξυπηρε- 
τούνται, 

ε) ένας (1) συνοδός για κάθε ένα (1) άτομο με νοητική υ¬ 
στέρηση που είναι με βαριά σωματική αναπηρία και δεν 
αυτοεξυπηρετείται, 

στ) ένας (1) συνοδός για κάθε δύο (2) άτομα με αυτισμό 
που αυτοεξυπηρετούνται, 

ζ) ένας (1) συνοδός για κάθε ένα (1) άτομο με αυτισμό 
που δεν αυτοεξυπηρετείται και έχει βεβαρημένη κατά¬ 
σταση υγείας, 

η) ένας (1) συνοδός για κάθε τέσσερα (4) άτομα με προ¬ 
βλήματα όρασης (τυφλοί και μερικώς βλέποντες) ή ακοής 
που δεν έχουν άλλες αναπηρίες, 
θ) ένας (1) συνοδός για κάθε ένα (1) άτομο με προβλή¬ 
ματα όρασης (τυφλοί και μερικώς βλέποντες) ή ακοής, 
που έχει παράλληλα και άλλες αναπηρίες π.χ. τυφλοκω- 
φά, νοητική υστέρηση, ψυχικές διαταραχές κ.α., 
ι) ένας (1) συνοδός για κάθε δύο (2) άτομα με εγκεφαλι¬ 
κή παράλυση ή παραπληγία που αυτοεξυπηρετούνται, 
ια) ένας (1) συνοδός για κάθε ένα (1) άτομο με εγκεφα¬ 
λική παράλυση ή παραπληγία - τετραπληγία που δεν αυ- 
τοεξυπηρετείται, 

ιβ) ένας (1) συνοδός για κάθε πέντε (5) άτομα με προ¬ 
βλήματα ψυχικής υγείας (νόσους ή διαταραχές), εφόσον 
δεν κρίνονται - με γνωμάτευση ιατρού - επιθετικά ή επι¬ 
κίνδυνα, 

ιγ) ένας (1) συνοδός για κάθε δύο (2) άτομα με προβλή¬ 
ματα ψυχικής - υγείας (νόσους ή διαταραχές),εφόσον 
κρίνονται - με γνωμάτευση ιατρού - επιθετικά ή επικίνδυ¬ 
να. 

Στον Υφυπουργό Υγείας και Πρόνοιας αναθέτουμε τη 
δημοσίευση και τέλεση του παρόντος διατάγματος. 

Αθήνα, 18 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Δ. ΘΑΝΟΣ 


ΑΠΟΦΑΣΕΙΣ 

- (3) 

Πράξη Διοικητή αριθ. 2480/19.9.2001 

Τροποποίηση των διατάξεων της ΠΔ/ΤΕ 336/29.2.84, ό¬ 
πως ισχύει, σχετικά με τη σύνθεση της Επιτροπής Τρα¬ 
πεζικών και Πιστωτικών Θεμάτων 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» σε συνδυασμό με το άρθρο 12 του Ν. 
2548/97, 

β) την ΠΔ/ΤΕ 336/29.2.84, όπως ισχύει, και ειδικότερα 
το εδάφιο Α1 της παραγρ. I της ΠΔ/ΤΕ 2435/26.6.98 σχε¬ 
τικά με τη σύνθεση της Επιτροπής Τραπεζικών και Πιστω¬ 
τικών θεμάτων, αποφάσισε τα ακόλουθα: 

Αντικαθίσταται η παράγρ. II εδάφιο Α1 της ΠΔ/ΤΕ 
336/29.2.84, ως εξής: 

«Α. Επιτροπή Τραπεζικών και Πιστωτικών θεμάτων 

1.Σύνθεση 

Η Επιτροπή συγκροτείται ως ακολούθως: 

Πρόεδρος: Ο Διοικητής 

Μέλη: Οι δύο Υποδιοικητές 

Ο Δικαστικός Σύμβουλος 

Οι Διευθυντές των Διευθύνσεων: 

- Νομισματικής Πολιτικής & Τραπεζικών Εργασιών 

- Γενικής Επιθεώρησης Τραπεζών 

- Οικονομικών Μελετών 

- Εργασιών Δημοσίου 

- Συναλλάγματος 

Ο Διευθυντής της Υπηρεσίας Διεθνών Σχέσεων. 

Ο Πρόεδρος, σε περίπτωση απουσίας ή κωλύματος, ανα- 
πληρούται από ένα εκ των Υποδιοικητών, κατά τα οριζόμενα 
στο άρθρο 32 του Καταστατικού της Τράπεζας της Ελλάδος. 

Χρέη γραμματέων και αναπληρωτών τους εκτελούν υ¬ 
πάλληλοι της Διεύθυνσης Νομισματικής Πολιτικής και 
Τραπεζικών Εργασιών.» 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Οι διατάξεις της παρούσας ισχύουν από την ημερομη¬ 
νία κοινοποίησής της. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΙ.ςτ 
θ-ΓΠ3ίΙ: \Λ/θ5γΠ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























